**Stef Caers** (fødd  i Leuven) er ein flamsk-belgisk songar og musikkprodusent. Han opptrer som regel under pseudonyma **Gustaph** og **Steffen**. Han representerte Belgia i Eurovision Song Contest 2023 i Liverpool i Storbritannia med låten «Because of You».

Bakgrunn
--------

Caers studerte ved musikkonservatoriet i Gent. Som nittenåring fekk han i 2000 ein hit med låten «Gonna Lose You». Han opptredde då som *Steffen*, og låten nådde ein 22. plass på den flamske hitlista Ultratop 50. Låten fekk også debutantprisen under musikkprisutdelinga Radio 2 Zomerhit same år. Oppfølgjarsingelen «Sweetest Thing» fekk beskjeden suksess, og songen nådde aldri den flamske hitlista. Caers sa sidan at hans fyrste låtar blei skrivne som tenåring, og ikkje reflekterte den nye stilen hans. Han skifta difor etter kvart artistnamn frå *Steffen* til *Gustaph*, og han fokuserte meir på låtskriving og studioarbeid. Blant anna skreiv han kjenningsmelodiar for radiokanalane Radio Donna og Qmusic.

Likevel heldt han fast ved ein viss sceneaktivitet, blant anna som pianist og støttevokalist for artistar som Truus Druyts, soulgruppa Moiano og hiphop-aren Krewcial. Han var også støttevokalist på innspelingar til artistar som Lady Linn, Mama's Jasje, Willy Sommers og fleire Studio 100-album. Han har også deltatt på flere hyllings-forestillinger for artistar som Marvin Gaye og Ella Fitzgerald.

### Eurovision Song Contest

Gustaph på scena under Eurovision Song Contest 2023 i Liverpool.
Caers har delteke som støttevokalist i Eurovision Song Contest to gongar: i 2018 for Sennek med låten «A Matter of Time», og i 2021 for Hooverphonic og låten «The Wrong Place». Han stod bak scena på begge framsyningane og var ikkje synleg under sendingane.

I januar 2023 deltok Caers med artistnamnet *Gustaph* i *Eurosong 2023*, den belgiske uttakinga til Eurovision Song Contest. Han deltok med songen «Because of You» og vann tevlinga med kun eit poeng foran duoen The Starlings. Gjennom sigeren blei han den belgiske representanten i Eurovision Song Contest 2023 i Liverpool. Der enda han på sjuande plass, den nest beste plasseringa til Flandern i tevlinga.

Anna
----

Caers er også dosent ved høgskulen i Gent, i kurset jazz og pop i linja for pop- og rockemusikk.

Referansar
----------

1. ↑  «Steffen- Biografie». *Muzikum* (på nederlandsk). Henta 14. januar 2023.
2. ↑  «StefCaers -ultratop.be». *www.ultratop.be*. Henta 14. januar 2023.
3. 1 2  «Gustaphwins 'Eurosong 2023' in Belgium with 'Because of You'». *eurovision.tv* (på engelsk). 14. januar 2023. Henta 14. januar 2023.
4. 1 2  «Gustaph». Vuurdoop.be. Henta 14. januar 2023.
5. ↑  «Steffen[BE] - Gonna Lose You -ultratop.be». *www.ultratop.be*. Henta 14. januar 2023.
6. ↑  «Dezangcarrière van Steffen begon met Zomerhit in 2000». *radio2* (på nederlandsk). Henta 14. januar 2023.
7. 1 2  «StefCaers». *Discogs* (på engelsk). Henta 14. januar 2023.
8. ↑  «VRTBigband met Sandrine, Sofie en Stef Caers | 100 jaar Ella (Fitzgerald)». *AllEvents.in* (på engelsk). Henta 14. januar 2023.
9. ↑  Isabelle Deridder (22. mai 2021). «‘The Voice of God’: dit is het geheime wapen van Hooverphonic». *hln.be*. Henta 14. januar 2023.
10. ↑  Veen, Renske ten (14. januar 2023). «Gustaphwill represent Belgium at Eurovision 2023 with "Because of You"». *wiwibloggs* (på engelsk). Henta 14. januar 2023.
11. ↑  «GrandFinal of Liverpool 2023 - Eurovision Song Contest». *eurovision.tv*. Henta 18. mai 2023.
12. ↑  Farren, Neil (16. mai 2023). «Belgium: Just Under 1.7 Million Viewers for Eurovision 2023». *Eurovoix* (på engelsk). Henta 18. mai 2023.
13. ↑  «KASK& Conservatorium» (på nederlandsk). Henta 14. januar 2023.
14. ↑  «Over». PXL-Music. Henta 14. januar 2023.

* *Denne artikkelen bygger på «Stef Caers» frå Wikipedia på bokmål, den 11. desember 2023.*